Politică

Preşedintele PSD Olt, vicepremierul Paul Stănescu, a declarat, sâmbătă, că va renunţa la conducerea organizaţiei judeţene.

Stănescu a afirmat că organizaţia va fi preluată de preşedintele executiv, şeful CJ Olt, Marius Oprescu.

”Astăzi fac public un lucru: nu că mă bate gândul, sigur mă voi retrage de la preşedinţia organizaţiei Olt şi am să-l propun colegilor mei pe Marius Oprescu să preia frâiele organizaţiei PSD Olt. Vine o vreme, dacă eşti conştient şi normal la cap, când trebuie să te dai la o parte pentru că fizic lucrurile vin de la sine”, a declarat Paul Stănescu.